da en id en en da da da da sv da da en tr da da da de da da da da da da de da da sv da da sv sv da nb sv en da de da sv hbs_lat da da da da da da nn da da da da da de de en sv da tr fr da hbs_lat fr de id de en da
Her finder du inspiration til gå ture i Mariagerfjords smukke natur eller besøge Vikingemuseet Fyrkat, Bies Bryghus, Gasmuseet, Kunst Etagerne, Lystfartsmuseet eller en tur med Svanen på Mariagerfjord, samt meget mere.
Den nye vandrerute starter ved Hobro Lystbådehavn og kan klares af de fleste. Når man først lige har klaret trappen i starten af ruten, kan man puste ud på turen ud til Bramslev Bakker. Undervejs er der bænke, hvor man kan nyde landskabet og udsigterne over fjorden. Hvor udturen mest gik oppe i højderne, går turen tilbage til Hobro for det meste langs fjorden, så man kommer helt tæt på vandet.
Selve gåturen tager cirka fire timer. Ruten går på en blanding af stier, græsspor og grusveje. Der er lavet en folder om ruten, men der er også skilte med information om ruten på P-pladserne ved lystbådehavnen og i Bramslev Bakker. Undervejs er ruten skiltet med pæle og hvide markeringer, så der ikke er noget at tage fejl af.
Blot 4 minutters kørsel fra Bed and Breakfast Hobro ligger Fyrkat, hvor du først kommer til Vikingegården med de karakteristiske gule huse fyldt med vikingeliv og levende værksteder med alt fra smedearbejde, håndarbejde og madlavning - samt besøgscenter, museumsbutik og en mytologisk legeplads ved vikingegården. Ringborgen og langhuset finder du ved at fortsætte en lille kilometer længere ud ad vejen, langs det smukke naturområde ved Onsild Ådal - kommer du til stedet, hvor selve ringborgen lå.
Vikingegården består af ni rekonstruerede huse.  Både beboelseshuse og værksteder, blandt andet en smedje, er opført af egetømmer med lerklinede vægge og stråtag. Det er på vikingegården, du finder publikumsfaciliteter som billetsalg, toiletter og en velassorteret museumsbutik.  Lige ved siden af vikingegården ligger en mytologisk legeplads.En entrébillet til Fyrkat gælder også til Hobro Museum, hvor de arkæologiske fund, der er gjort omkring borgen, er udstillet.
Vikingeteater i langhuset - I mere end 20 år har amatørteatret Fyrkatspillet indtaget langhuset med både dramatiske og humoristiske fortællinger fra vikingetiden.
Husenes beliggenhed er i dag markeret med hvide sten, så man får et indtryk af det imponerende bygningsværk. Ingen af de oprindelige ringborge findes i dag, men på fyrkat markerer en jordvold, hvor ringborgen omkransede de oprindelige 16 langhuse,der lå bag borgens palisade hegn.
14. april - 18. april (Påske) Alle dage kl.10 - 16 -
1. maj - 31. maj  Alle dage kl. 10-16
1. juni - 31. august Alle dage kl. 10-17
1. september - 30. september kl.10-15
15. oktober - 23. oktober (efterårsferien) kl. 10-16
Entre : Voksne kr. 75 - Børn og unge under 18 år: Gratis
Studerende: 60 kr. Grupper (15 pers.): 60 kr. pr. person
Politiken Plus : 56.25 kr. - Klub Nordjyske : Gratis adgang for to personer
Adresse - Fyrkatvej 37 B & Fyrkatvej 45
Bie´s historie - den korte
Bie´s Bryghus / Restaurant ligger ved gågaden, 17 minutters gang fra Bed and Breakfast Hobro.
I Hobro ligger et fantastisk lille stykke Danmarkshistorie, nemlig historien om Danmarks ældste stadig fungerende bryggeri.
Det hele startede i 1841 hvor brødrene Frederik og Anton Bie stiftede et bryghus på adressen Adelgade 26. I 1846 sælger de bryggeriet til deres yngre broder Hans Jacob Bie for 1.400 rigsdaler.
Bies bryghus består i dag af en restaurant, et mikro-bryggeri samt et flot museum, alt sammen på netop dét sted hvor det hele startede i 1841, nemlig Adelgade 26 9500 Hobro.
Stemningen og hyggen kan ikke være bedre, når du indtager en af de skønne Bies øl.
Indgang til Bie´s fra gågaden
Besøg Bie´s Bryghus eller restaurant i det smukke gårdmiljø.
Restauranten et besøg værd
God mad og Bies øl i - absolut et besøg værd.
& Eva Vettendorf Ladekarl
Bed and Breakfast Hobro
Bed & Breakfast Hobro - Eva´s gårdbutik  - Indbo salg - Orangeri